́ще бо илі́а ничто́же изба́ви ѿ гнѣ́ва бж҃ія, ни ста́рость честна̀, ни пре́жднее дерзнове́ніе, ни свяще́нническое досто́инство, пренебре́гшаго ча̂дъ исправле́ніе: ка́кѡ что̀ и́зметъ ны́нѣ ѿ сицева́гѡ негодова́нія, ни ѿ пре́жнихъ дѣ́лъ достовѣ́ріе иму́щихъ у бг҃а, нижѐ вѣ́дящихъ ни грѣха̀ сво́йство, илѝисправле́нія ѡ́бразъ: но неиску́снѡ любле́нія ра́ди сла́вы приступа́ющихъ къ бѣ́дственному дѣ́лу;Сегѡ̀ ра́ди по видѣ́нію фарісе́ями учи́телей гдс̑ь нарица́ше: го́ре ва́мъ, глаго́ля, кни̂жницы и фарісе́є лицемѣ́ри, я́кѡ прехо́дите мо́ре и су́шу, сотвори́ти єди́наго прише́льца, и єгда̀ бу́детъ, творитѐ єго̀ сы́на гее́нны сугу́бѣйша ва́съ: са́мою же и́стиною, ѻ́ныхъ укоре́ніемъ предвѣща́я ѡ иму́щихъ по́слѣжде тѣ́мижде улови́тися прегрѣше́ньми: да сему̀ вне́млюще, го́ре, удержа́тъ себѐ ѿ безвре́меннагѡ жела́нія человѣ́ческія сла́вы, стра́шное помышля́юще ѻкая́нство своѐ